4. klase

Tēma: Konfliktu risināšana

2. nodarbība - Situācijas, kurās abas puses ir ieguvējas

**Nodarbības atsegums**

**Nodarbībā sasniedzamie rezultāti**

***Skolēnam veidojas priekšstats par to,***

* kādi šķēršļi attur no konflikta risināšanas;
* kas palīdz efektīvāk risinātu konfliktus;
* kurās situācijās abas puses ir ieguvējas.

***Skolēnam sāk veidoties morālais ieradums***

* noteikt šķēršļus konfliktu risināšanai un pozitīvas risinājumu stratēģijas;
* definēt, kas ir konflikts, un noteikt konfliktu cēloņus.

**Atslēgvārdi:** konflikts, šķērslis, sakāpināt, mazināties.

**Nodarbībā aplūkotās vērtības un tikumi**

|  |  |  |
| --- | --- | --- |
|  | No Pamatizglītības standarta | Papildus no programmas “e-TAP” |
| Vērtības | Cilvēka cieņa | Mīlestība, atbildība, patiesība, saskaņa |
| Tikumi | Laipnība, tolerance, taisnīgums, godīgums | Iejūtība, empātija, atvērtība jaunajam |

**Mācību materiāli:**

* *PowerPoint* prezentācija “Situācijas, kurās abas puses ir ieguvējas”.
* Darba lapa “Situācijas, kurās abas puses ir ieguvējas” (1. materiāls). Nodarbībai tiek izdrukātas darba lapas, lai skolēni strādātu pāros.

**Atslēgas jautājumi:**

1. Kādi šķēršļi attur mūs no konflikta risināšanas?
2. Ko nozīmē situācija, kurā abas puses ir ieguvējas?
3. Kādi tikumi būtu jāattīsta, lai palīdzētu mums efektīvāk risināt konfliktus?

Mācību aktivitātes

Ierosme. Konfliktu risināšanas pieredzi (ieteicamais laiks 10 min.)

**[2. slaids]** Skolotājs piedāvā noskatīties atbalstslu.lv video par Konfliktu risināšanas pieredzi: <https://www.youtube.com/watch?v=4R5D25D3AFI&ab_channel=atbalstslulv>(ilgums – 4:48)

Skolotājs pajautā: Kāpēc veidojās konflikti?

* Kādi šķēršļi attur no konflikta risināšanas?
* Kādus tikumus Kasparam un Elīnai būtu jāattīsta, lai labāk risinātu konfliktus?
* Kādi citi šķēršļi varētu traucēt konflikta risināšanu?

Kolēģu komentāri:

“Bērniem ļoti patika diskutēt un dalīties piemēros no savas ikdienas.”

“Iespējami sinonīmi konfliktam: strīdi, nesaprašanās.”

1. aktivitāte. Sakāpināšana un mazināšana (ieteicamais laiks 10 min.)

*1. aktivitātei nepieciešams darba lapas (1. materiāls) 1. uzdevums.*

**[3. slaids]** Skolotājs pastāsta bērniem, ka ir rīcības, kas var vērst konfliktsituāciju uz labu, un ir rīcības, kas var padarīt to sliktāku. Aiciniet bērnus pāros vai nelielās grupās sagrupētt apgalvojumus darbībās, kas sakāpina, un darbībās, kas mazina konfliktu. Daži no tiem var būt neviennozīmīgi.

**[4. slaids]** Skolotājs pajautā bērniem: “Kāpēc paņēmieni, kas mazina konfliktu, dažkārt var būt sarežģīti? Kuri tikumi nepieciešami, lai šos paņēmienus izmantotu?”

2. aktivitāte. Situācijas, kurās abas puses ir ieguvējas (ieteicamais laiks 10 min.)

**[5. slaids]** Skolotāja jautā: **“**Kas ir situācija, kurā abas puses ir ieguvējas?**”** un pastāsta, abiem tā dalībniekiem jāsajūt, ka viņu raizes ir sadzirdētas un ir panākts kompromiss, lai atrisinātu konfliktu. Skolotāja parāda bērniem dilemmu prezentācijā: “Alīnai ļoti patīk futbols, un viņa apmeklē futbola treniņus katru nedēļu. Viņas mamma saka, ja Alīna nesakārtos istabu līdz 18.00, viņa nevarēs iet uz treniņu. Treneris saka, ka viņa varēs piedalīties sestdienas spēlē tikai tad, ja piedalīsies arī treniņā. Pulkstenis ir 18.00, un Alīnas istaba nav sakārtota.”

- Kā šis konflikts varētu beigties?

*2. aktivitātei nepieciešams darba lapas 2. uzdevums.*

Skolotājs piedāvā skolēniem aizpildīt tabulu, kas redzama *PowerPoint* prezentācijā, parādot iespējamos risinājumus.

Kopīgā noslēguma apspriede. Refleksija

**[6. slaids]** Skolotājs pajautā bērniem, kādi tikumi nepieciešami, lai radītu situācijas, kurās abas puses ir ieguvējas? Kāpēc?

Kolēģu komentāri:

“Skolēniem saistoša tēma, nodarbībā atvērās un runāja pat tie skolēni, kuri parasti klusē.”